section_heading: Nestabilna situacija nakon uhićenja Gorkića 1937-1938
paragraph_text: Dok je boravio u Parizu, 17. kolovoza 1937., Broz saznaje da su Milan Gorkić i njegova supruga Beti Glan uhićeni kao špijuni. Kominterna razmišlja o raspuštanju KPJ. Broz dobiva od predsjednika Sekretarijata Kominterne za Balkan, Piecka, ovlaštenje da preuzme svu odgovornost za djelovanje CK KPJ. krajem 1937. to je potvrđeno u razgovoru s Georgijem Dimitrovim u Moskvi. Ostao je među rijetkim Jugoslavenima u Moskvi na slobodi, ali nije definitivno potvrđen kao generalni sekretar; sam Broz će se tijekom 1938. naći pod istragom, i to dvaput. Kriza je razriješena je tek nakon godinu dana, kada je uhićen Petko Miletić. Broz je konačno potvrđen kao generalni sekretar tek 5. siječnja 1939.